Carbon Lag of Arctic Marginal Seas (CLAMS)The Arctic Ocean marine reservoir age from historic mollusk collections
Independent Research Fund Denmark
Aarhus Universitet
Bestemmelse af alderen på sedimenter fra havets bund er en grundlæggende komponent i undersøgelsen af tidligere klima og havstrømme i Arktis; her er specielt kulstof-fjorten (14C) dateringer essentielle for aflejringer indenfor de sidste ca. 45.000 år. For at kunne foretage en nøjagtig kalibrering af 14C dateringerne, skal man dog kende den præcise reservoiralder for hvert geografisk område, dvs. tidsforsinkelsen mellem kulstofoptagelse i oceanerne i forhold til atmosfæren. I teorien kan dette måles på levende marine organismer såsom muslinger og snegle, ved at sammenligne 14C-alderen af deres kalkskaller med den moderne atmosfære. Men som følge af de omfattende prøvesprængninger af atombomber i anden halvdel af det tyvende århundrede, blev kunstigt høje niveauer af 14C injiceret i det globale kulstofsystem. I dag forhindrer denne anomali os i at måle den naturlige ligevægt på 14C mellem havet og atmosfæren. For at omgå dette problem vil dette projekt bruge muslinger fra museums samlinger, der blev indsamlet før 1950. I slutningen af det 19. århundrede besøgte flere ekspeditioner det Arktisk Ocean, hvor de omhyggeligt indsamlede og dokumenterede hundredvis af muslinger. Deres kalkskaller afspejler kemien af havets vand på levetidspunktet, som vi derved kan analysere i dag. En 14C datering af skallerne vil derfor udvide vores viden om reservoiralderen i Arktis betydeligt og danne grundlag for en database for alle fremtidige kulstofdateringer i regionen.
Research Projects (Max 10 MDKK) / DFF-Forskningsprojekt1 / grant